Diari Oficial de la Generalitat Valenciana


Sumari del DOGV 9639, del 14-07-2023 (2023/7349)

RESOLUCIÓ de 23 de juny de 2023, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per import de 33.055,80 euros (expedient 16.007/23-113).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9639

Data del DOGV
:   14-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7349


Data del document
:   23-06-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 23 de juny de 2023, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per import de 33.055,80 euros (expedient 16.007/23-113). [2023/7349]  
Mitjançant Resolució de 19 de desembre de 2022, de la Vicepresidència i Conselleria d'Igualtat i Polítiques Inclusives, es van concedir les ajudes dirigides a la realització de programes d'interés general per a atendre fins de caràcter social a càrrec del tram autonòmic de l'assignació tributària del 0,7 % de l'IRPF, per a l'exercici 2022, per un import de 33.363.798 euros i se'ls va donar publicitat. En l'annex IV de l'esmentada resolució figuren els programes als quals es denegava la subvenció i han presentat recurs potestatiu de reposició determinades entitats els quals s'han proposat estimar i reconéixer el dret al cobrament per import global de 33.055,80 euros.  
En el pressupost de la Generalitat per a 2023, en l'annex de transferències i subvencions corrents del programa 313.50, Inclusió social, de la Vicepresidència i Conselleria d'Igualtat i Polítiques Inclusives, consta la línia de concurrència competitiva S5177, «Ajudes programes d'interés general a càrrec del 0,7 % de l'IRPF», amb una dotació de 24.875.671 euros i finançada amb fons finalistes procedents del Ministeri de Drets Socials i Agenda 2030, línia amb la qual es financen les esmentades ajudes.  
Per tot el que s'ha exposat, la Vicepresidència i Conselleria d'Igualtat i Polítiques Inclusives proposa incrementar la dotació de la línia S5177, «Ajudes programes d'interés general a càrrec del 0,7 % de l'IRPF», per import de 33.055,80 euros amb fons propis no condicionats per a procedir al pagament dels recursos estimats.  
Per al seu finançament l'esmentada Vicepresidència proposa la minoració de la línia de concurrència competitiva S5176, «Ajudes col·laboració amb els plans municipals d'inclusió i cohesió social de municipis inclusius», del mateix programa 313.50 i mateix capítol econòmic per l'import de 33.055,80 euros, disponibilitat de crèdit que no està subjecte a obligacions de pagament en el que resta d'exercici i no té finançament condicionat.  
A aquest efecte i en virtut del que es disposa en els articles 21 i 24 de la Llei 9/2022, de pressupostos de la Generalitat per a l'exercici 2023, la Conselleria d'Hisenda i Model Econòmic adopta la següent resolució:  
  
Primer  
Autoritzar modificacions en l'annex de transferències i subvencions corrents del programa 313.50 Inclusió Social, que suposen:  
1) Minorar la dotació de la línia de concurrència competitiva S5176, d'acord amb el següent detall:  
  
Codi Denominació Dotació anterior Modificació Dotació actual  
S5176 Ajudes col·laboració amb els plans municipals d'inclusió i cohesió social municipis inclusius.  
 233.055,80 - 33.055,70 230.823,00  
  
  
2) Incrementar la dotació de la línia de concurrència competitiva S5177, d'acord amb el següent detall:  
  
  
València, 23 de juny de 2023.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.